จับตา DOD ยื่นขอไลเซนส์กัญชง โชว์ความพร้อมโรงสกัดสมุนไพร ลุยอาหารเสริมการแพทย์เจ้าแรก
จับตา DOD ยื่นขอไลเซนส์กัญชง โชว์ความพร้อมโรงสกัดสมุนไพร ลุยอาหารเสริมการแพทย์เจ้าแรก
จับตา DOD ยื่นขอไลเซนส์กัญชง โชว์ความพร้อมโรงสกัดสมุนไพร ลุยอาหารเสริมการแพทย์เจ้าแรก
28 ม.ค. 2564

แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่า บริษัท ดีโอดี ไบโอเทค จำกัด (มหาชน) หรือ DOD จะทำการยื่นขอรับใบอนุญาตปลูกกัญชง เพื่อผลิตอาหารเสริมทางการแพทย์ หลังจากที่คณะกรรมการอาหารและยา (อย.) ได้มีการเปิดรับผู้สนใจขอใบอนุญาตปลูกกัญชงได้เสรีตั้งแต่วันพรุ่งนี้ (29 ม.ค.) เป็นต้นไป โดยเปิดรับทุกภาคส่วน ทั้งเกษตรกร ภาครัฐ เอกชน และประชาชนทั่วไปสามารถขออนุญาตปลูกได้ทุกวัตถุประสงค์ ซึ่งสามารถนำส่วนต่างๆ ของกัญชงไปแปรรูปและสร้างมูลค่าเพิ่มเป็นผลิตภัณฑ์สุขภาพ เช่น ช่อดอกนำไปผลิตยา สารสกัดจากกัญชง, ใบนำไปผลิตอาหาร ผลิตภัณฑ์สมุนไพร เครื่องสำอาง, น้ำมันจากเมล็ดกัญชงนำไปผลิตเป็นผลิตภัณฑ์เสริมอาหาร ผลิตภัณฑ์สมุนไพร เครื่องสำอาง, สารสกัดจากกัญชงนำไปผลิตเป็นเครื่องดื่ม เครื่องสำอาง และผลิตภัณฑ์สมุนไพร
ทั้งนี้ แหล่งข่าวมองว่า DOD มีโอกาสที่จะเป็นเจ้าแรกๆ ที่ได้รับใบอนุญาตผลิตอาหารเสริมทางการแพทย์เป็นรายแรก เนื่องจากบริษัทนั้นมีความพร้อม และมีความชำนาญในธุรกิจอาหารเสริมเพื่อสุขภาพ และสารสกัดต่างๆ เนื่องจากมีโรงงานสกัดสมุนไพรที่ใช้เทคโนโลยีระดับสูงและได้มาตรฐานสากล ซึ่งนอกจากจะสามารถทำผลิตภัณฑ์ของบริษัทฯ เองแล้ว ยังมีโอกาสที่จะเป็นผู้ประกอบการที่รับจ้างผลิตอาหารเสริมให้กับแบรนด์ต่างๆ  ได้อีกด้วย
โดย อย. กำหนดให้ผู้ประกอบการสามารถปลูกกัญชงได้ทุกสายพันธุ์แต่ต้องมีการระบุที่มา และผลผลิตที่ได้จะจำหน่ายอย่างละเอียด โดยกำหนดให้ใช้สารสกัดช่อดอกต้องมี THC ไม่เกิน 0.2% ขณะที่ลำต้นสามารถเอาไปใช้ทางพาณิชย์ได้เลย ทั้งนี้หากนับจากยื่นขออนุญาตจะมีการพิจารณาไม่เกิน 120 วัน และจะสามารถลงมือปลูกได้คาดว่า 3-4 เดือนจะเริ่มมีผลผลิตกันชงออกสู่ตลาด นอกจากนี้ผู้ผลิตต้นน้ำจะได้ประโยชน์จากราคาต่อก.ก. ที่อาจสูงถึง 1 แสนบาท/ก.ก. ต่อไร่ให้ผลผลิตราว 20-30 ก.ก. เนื่องจากยังมีการห้ามนำเข้าสารสกัดกัญชง 5 ปี
ด้าน ราคาหุ้น DOD ปิดตลาดที่ระดับ 11 บาท ปรับตัวขึ้น 1.30 บาท หรือ 13.40% ด้วยมูลค่าการซื้อขาย 2.06 พันล้านบาท
 